ΓΡΑΠΤΗ ΕΡΩΤΗΣΗ E-0105/03

υποβολή: Luciano Caveri (ELDR) προς την Επιτροπή

(28 Ιανουαρίου 2003)

Θέμα: Διπλασιασμός των σηράγγων στους αυτοκινητόδρομους του Λευκού Όρους και του Frjus

Ενώ το σχέδιο για τη σιδηροδρομική γραμμή Τορίνο — Λυών φαίνεται δυστυχώς να διακόπτεται για πολλοστή φορά, η ιταλική κυβέρνηση επαναφέρει τον άμεσο διπλασιασμό, με τη διάνοιξη νέας σήραγγας, των δύο τούνελ που βρίσκονται σε χρήση, του Λευκού Όρους και του Frjus, τα οποία αποτελούν τμήμα του διευρωπαϊκού δικτύου μεταφορών, αγνοώντας τις κατευθύνσεις της Λευκής Βίβλου για τις μεταφορές και της Σύμβασης των Άλπεων και του Πρωτοκόλλου της Μεταφορές, που συνιστούν ως προτεραιότητα στο αλπικό τόξο το σιδηρόδρομο έναντι της περαιτέρω αξιοποίησης του οδικού δικτύου. Επισημαίνεται επίσης η πλήρης αντίθεση του τοπικού πληθυσμού και από τις δύο πλευρές του τούνελ καθώς και η χλιαρότητα της γαλλικής κυβέρνησης. Μπορεί να αναφέρει η Επιτροπή ποιες σχετικές πληροφορίες διαθέτει και ποια είναι η εκτίμησή της για το θέμα αυτό·

Απάντηση της κας de Palacio εξ ονόματος της Επιτροπής

(7 Μαρτίου 2003)

Όσον αφορά τις πληροφορίες τις σχετικές με τον διπλασιασμό των σηράγγων στους αυτοκινητόδρομους του Λευκού Όρους και του Frjus, με την εικαζόμενη στήριξη της ιταλικής κυβέρνησης, η Επιτροπή δεν έχειπόψη της την ύπαρξη προγράμματος του εν λόγω τύπου. Υπάρχει ωστόσο σχέδιο για την κατασκευή — στη σήραγγα του Frjus — σήραγγας διαφυγής παράλληλης με την τρέχουσα σήραγγα.

Οι κατευθύνσεις που ενέκρινε η Επιτροπή για τα προγράμματα των Διαρθρωτικών Ταμείων και του Ταμείου Συνοχής της περιόδου 2000-2006 τείνουν, επίσης, στην εξισορρόπηση των διαφόρων τρόπων μεταφοράς.

Η Επιτροπή αποδίδει μεγάλη σημασία στην εξεύρεση λύσης για την διέλευση των εμπορευμάτων μέσω των Άλπεων, ιδίως μεταξύ Γαλλίας και Ιταλίας. Ανησυχεί για τις επιπτώσεις — από πλευράς ασφαλείας, περιβάλλοντος και ποιότητας ζωής για τους ενδιαφερόμενους πληθυσμούς — από τις ολοένα αυξανόμενες οδικές μεταφορές στις Άλπεις. Στο πλαίσιο αυτό, η νέα διαλπική σιδηροδρομική σύνδεση Λυών-Τορίνο έχει ιδιαίτερη σημασία προκειμένου να αντιμετωπιστεί η αυξανόμενη συμφόρηση στην εν λόγω ζώνη. Η θέση αυτή έχει διατυπωθεί επανειλημμένως από την Επιτροπή ενώπιον του Κοινοβουλίου, καθώς και στις αρχές των δύο χωρών τις οποίες ενδιαφέρει το έργο. Εξάλλου, η αναπόφευκτη διεύρυνση της Ένωσης προς ανατολάς καθιστά την σύνδεση Λυών-Τορίνο εξαιρετικά σημαντική για την αντιμετώπιση των αυξανόμενων αναγκών κινητικότητας των εμπορευμάτων και των προσώπων μεταξύ των δυτικών περιοχών της Ένωσης και των παραδουνάβιων χωρών και των Βαλκανίων, μέσω των δυναμικών περιοχών του ιταλικού βορρά. Η σύνδεση αυτή είναι, προς το παρόν, το μόνο μεγάλο σιδηροδρομικό έργο προτεραιότητας μεταφοράς εμπορευμάτων εξ ανατολών προς δυσμάς και τανάπαλιν, σε προχωρημένο στάδιο σχεδιασμού. Προς τον σκοπό αυτό, έχουν ήδη δεσμευθεί 100 εκατομμύρια ευρώ για την εκπόνηση των μελετών του σκέλους Montmlian-Bussoleno στο πλαίσιο του πολυετούς ενδεικτικού προγράμματος του προϋπολογισμού σχετικά με το διευρωπαϊκό δίκτυο μεταφορών. Για λόγους αποτελεσματικότερης συμβολής στο τρέχον πρόγραμμα μελετών, αποφασίστηκε να αυξηθεί σημαντικά η χρηματοδοτική στήριξη για το 2002, συγκεντρώνοντας στο έτος αυτό τις πιστώσεις που είχαν αρχικά προβλεφθεί για μια πλέον μακρόχρονη περίοδο. Μέχρι στιγμής, η κοινοτική στήριξη συνοδεύθηκε πάντοτε από τις — σε ίσο ποσοστό — συγχρηματοδοτήσεις των δύο κρατών.

Υπενθυμίζεται ότι στις 13 Φεβρουαρίου 2002, το γαλλικό Κοινοβούλιο ενέκρινε, σε πρώτη ανάγνωση, το νομοσχέδιο για την έγκριση της συμφωνίας της 29ης Ιανουαρίου 2001, μεταξύ της γαλλικής και της ιταλικής κυβέρνησης, για τηνλοποίηση της γραμμής Λυών — Τορίνο μέχρι το έτος 2015. Το ιταλικό Κοινοβούλιο έπραξε το ίδιο στις 18 Σεπτεμβρίου 2002.

Ενημερωτικά,πενθυμίζονται τα συμπεράσματα μελέτης που εκπόνησαν οι φορείς Lyon Turin ferroviaire (LTF), Rseau ferr de France (RFF) και Rseau ferr italien (RFI), όπου επισημαίνεται η συμφόρηση, εντός δεκαπενταετίας, του σιδηροδρομικού γαλλο-ιταλικού άξονα και η σημαντική αύξηση της οδικής πίεσης σε όλες τις γαλλικές διαβάσεις, εφόσον δενλοποιηθεί το έργο Λυών — Τορίνο, αντίθετα με την Ελβετία, όπου ηλοποίηση των σιδηροδρομικών έργων θα επιτρέψει τον έλεγχο της οδικής κίνησης για μια τριαντακονταετία.